V rámci procesu vykonávania Komisia naďalej úzko spolupracovala s vnútroštátnymi orgánmi zapojenými do zostavovania a poskytovania údajov v súvislosti s nariadením. Štatistiku o migračných tokoch, nadobúdaní občianstva a stave obyvateľstva Komisii (Eurostatu) obvykle poskytujú národné štatistické úrady (NŠÚ). Štatistika o povoleniach na pobyt a azyle obvykle pochádza priamo z ministerstiev vnútra alebo prisťahovaleckých úradov. Štatistiku o kontrolách na hranici a odsune nelegálnych migrantov poskytujú aj ministerstvá vnútra alebo prisťahovalecké úrady, alebo policajné orgány.

·štátni príslušníci tretej krajiny, ktorým bol odopretý vstup do členského štátu na vonkajšej hranici alebo o ktorých sa zistilo, že sa neoprávnene zdržiavajú na území členského štátu podľa vnútroštátnych právnych predpisov týkajúcich sa prisťahovalectva, v členení podľa občianstva (článok 5),

Článok 3

Migračné toky, nadobudnutie občianstva, stav obyvateľstva Článok 4 Azyl Články 5 a 7 Presadzovanie právnych predpisov týkajúcich sa prisťahovalectva Článok 6 Povolenia na pobyt Územné pokrytie Členské štáty a krajiny EZVO Periodicita ročne mesačne/štvrťročne/ročne ročne ročne Lehota na zasielanie údajov 12 mesiacov po skončení referenčného roka 2 mesiace po referenčnom období v prípade mesačných/štvrťročných údajov 3 mesiace po referenčnom období v prípade ročných údajov 3 mesiace po skončení referenčného roka 6 mesiacov po skončení referenčného roka Poskytovatelia údajov národné štatistické úrady ministerstvá vnútra alebo príslušné prisťahovalecké agentúry, alebo hraničná polícia

3.Iné relevantné právne predpisy

V roku 2016 nadobudol účinnosť nový právny základ pre legálnu migráciu. Je dôležitý pre štatistiku o povoleniach na pobyt, ktorá sa zostavuje podľa článku 6 nariadenia (ES) č. 862/2007 a v blízkej budúcnosti sa použije na tento zber údajov. Ide o tento právny akt:

Smernica Európskeho parlamentu a Rady (EÚ) 2016/801 z 11. mája 2016 o podmienkach vstupu a pobytu štátnych príslušníkov tretích krajín na účely výskumu, štúdia, odborného vzdelávania, dobrovoľníckej služby, výmenných programov žiakov alebo vzdelávacích projektov a činnosti aupair.

Zber údajov na základe uvedenej smernice sa začne v roku 2020, referenčným rokom bude rok 2019. Okrem toho sa štatistiky zostavené podľa danej smernice hodnotia samostatne. Z toho dôvodu sa v tejto správe nezahrnuli do hodnotenia kvality. Platí to aj v prípade nedávno spustených zberov údajov súvisiacich so „smernicou o sezónnych pracovníkoch“ a „smernicou o vnútropodnikových presunoch“, ktoré sa začali v roku 2018 s referenčným rokom 2017.

4.Celkový pokrok dosiahnutý od správy z roku 2015

Od správy z roku 2015 sa vo všetkých zberoch údajov ďalej zlepšila dostupnosť a úplnosť údajov. Všeobecné zlepšenie kvality údajov pomohlo zvýšiť celkovú presnosť, koherentnosť a porovnateľnosť údajov. Členské štáty zlepšili základné zdroje údajov a štatistické nástroje používané na prípravu údajov, takže údaje poskytnuté Komisii sú lepšie z hľadiska presnosti, pokrytia a včasnosti.

Vyššia kvalita a presnosť údajov, ktoré poskytujú členské štáty, umožnili Komisii skrátiť čas potrebný na šírenie údajov. Toto prispelo k včasnejšiemu zverejňovaniu údajov a lepšej dostupnosti údajov pre používateľov.

Od správy z roku 2015 Komisia (Eurostat) uskutočnila niekoľko metodických zlepšení. Zameriavali sa na i) analýzy chybnej klasifikácie demografických udalostí; ii) začlenenie/vylúčenie žiadateľov o azyl a utečencov; iii) koherentnosť s údajmi o azyle a povoleniach na pobyt; iv) zaistenie stabilnej demografickej rovnováhy. Tieto technické zlepšenia viedli k efektívnejšiemu overovaniu a spracovaniu údajov. Súčasne s tým zber rozsiahlych metaúdajov týkajúcich sa kvality umožnil lepšie posudzovanie kvality poskytovaných údajov. V prípade potreby sa odoslali úradné listy s cieľom zabezpečiť súlad s právnymi povinnosťami.

Okrem toho ak v oblastiach, v ktorých sa zbierajú štatistické údaje podľa článkov 4 – 7 nariadenia (ES) č. 862/2007, vznikla nová požiadavka politík na dodatočné údaje, ktorá nebola naplánovaná v súčasných právnych predpisoch, riešila sa výlučne na základe dobrovoľnosti. Tento prístup však nebol vždy efektívny. V tejto oblasti medzinárodnej ochrany a riadenej migrácie štatistická spolupráca v rámci Komisie s inými orgánmi EÚ (napr. Európsky podporný úrad pre azyl, Európska agentúra pre pohraničnú a pobrežnú stráž – Frontex alebo Agentúra Európskej únie pre základné práva) a s členskými štátmi viedla k revidovaným usmerneniam o údajoch zbieraných podľa nariadenia. Vyššie uvedené metodické zlepšenia priniesli väčšiu jasnosť štatistických definícií a pojmov. Tri najnovšie smernice v oblasti legálnej migrácie (t. j. „smernica o sezónnych pracovníkoch“, „smernica o vnútropodnikových presunoch“ a „smernica o študentoch a výskumných pracovníkoch“) a narastajúce požiadavky politík na dodatočnú štatistiku o migrácii a azyle boli začlenené do metodického usmernenia na zber údajov o azyle, presadzovaní právnych predpisov v oblasti prisťahovalectva a povoleniach na pobyt. Preskúmala sa aj relevantnosť údajov. V dôsledku toho sa po overení metaúdajov a údajov na webovej lokalite Eurostatu spolu s údajmi šíria aj vnútroštátne metaúdaje, ktoré oznámili členské štáty.

V záujme lepšej reakcie nariadenia na nové a dynamickejšie politické prostredie Komisia prijala legislatívny návrh, ktorým sa mení nariadenie (ES) č. 862/2007. Cieľom navrhovanej zmeny je poskytnúť väčšiu úplnosť, presnosť, včasnosť, spoľahlivosť a istotu v porovnaní so súčasnou úpravou založenou na džentlmenských dohodách. Podobne je potrebné rozvíjať flexibilitu súvisiacu s ďalšími zlepšeniami migračnej štatistiky, aby Európsky štatistický systém mohol lepšie reagovať a byť relevantnejší vzhľadom na ďalší vývoj požiadaviek na údaje o migrácii. Zmenou sa stanovuje hlavne právny základ pre súčasný dobrovoľný zber údajov a poskytuje flexibilitu pre budúce špecifikácie údajov.

Zmenou nariadenia sa zaistí, aby štatistika bola dostupná v oblastiach, kde zainteresované strany vyjadrili jasné potreby, hlavne v oblastiach: azylu, návratov (vyššia periodicita a viac povinných členení), presídlenie a povolenia na pobyt s dodatočným členeniami podľa kritérií, ako sú vek a pohlavie. Touto flexibilitou sa vytvoria členenia EÚ, ktoré v súčasnosti nie sú dostupné, ale v budúcnosti môžu byť potrebné.

5.Kvalita zostavovanej štatistiky

5.1.Relevantnosť

V rámci Komisie je hlavným používateľom štatistiky o medzinárodnej ochrane GR pre migráciu a vnútorné záležitosti. Tieto štatistiky často používajú aj ďalšie generálne riaditeľstvá Komisie. napríklad GR pre zamestnanosť, sociálne záležitosti a začlenenie a GR pre spravodlivosť a spotrebiteľov.

Jednou z dôležitých oblastí použitia týchto štatistík je prideľovanie ročných rozpočtových prostriedkov jednotlivým členským štátom z fondov programu Solidarita a riadenie migračný tokov. Tieto prostriedky sú ako v predchádzajúcich rokoch založené na Fonde pre azyl, migráciu a integráciu zriadenom nariadením (EÚ) č. 516/2014 a na Fonde pre vnútornú bezpečnosť zriadenom nariadením (EÚ) č. 515/2014 na obdobie rokov 2014 – 2020. Na základe viacročných dohôd o financovaní v rámci týchto fondov sa údaje už neposkytujú ročne. Pridelené rozpočtové prostriedky sa vypočítali na základe predtým poskytnutej štatistiky s výnimkou Fondu pre vnútornú bezpečnosť, kde sa vyžaduje preskúmanie v polovici trvania.

Štatistiku o migrácii a medzinárodnej ochrane používa Komisia na vypracúvanie pravidelných správ, návrhov v oblasti politiky, správ o vykonávaní vyžadovaných podľa európskych právnych predpisov a analýzy politík. Napríklad Európska migračná sieť je stále dôležitým používateľom štatistiky Eurostatu v oblasti migrácie a medzinárodnej ochrany pre svoju výročnú správu o migrácii a azyle. Táto správa poskytuje vecný prehľad hlavného vývoja v oblasti legálnej migrácie a medzinárodnej ochrany, neregulárnej migrácie a návratov na úrovni EÚ aj na vnútroštátnej úrovni.

Európsku štatistiku o medzinárodnej ochrane na podporu svojej práce stále viac využívajú agentúry Európskej únie, ktoré sa zaoberajú migráciou, ako napríklad Frontex a Európsky podporný úrad pre azyl. Eurostat s nimi veľmi úzko spolupracuje pri zbere údajov a súvisiacej štatistickej metodike.

Od roku 2016 Vedomostné centrum pre migráciu a demografiu Európskej komisie intenzívne využívalo štatistiku o migrácii a medzinárodnej ochrane na poskytovanie znalostí súvisiacich s politikou a analýzy založenej na dôkazoch pre rozhodovanie v EÚ. Okrem podporovania Európskej migračnej agendy sa centrum zameriava na vývoj svetovej migrácie a jeho demografický vplyv na EÚ zo strednodobého a dlhodobého hľadiska. Spoločné výskumné centrum prevádzkuje jeho každodenné činnosti. Eurostat je hlavným prispievateľom tohto podniku so svojimi európskymi štatistikami o počtoch migrantov a migračných tokoch, stave obyvateľstva podľa občianstva a krajiny narodenia, legálnej migrácii, azyle a neregulárnej migrácii.

Okrem toho štatistiku zostavovanú na základe nariadenia pravidelne využívajú vnútroštátne správne orgány, medzinárodné organizácie, akademickí výskumní pracovníci a skupiny občianskej spoločnosti, ktoré pracujú na širokom spektre tém vrátane začleňovania prisťahovalcov, vytvárania a monitorovania vnútroštátnych postupov týkajúcich sa azylu a prisťahovalectva a projekcií týkajúcich sa obyvateľstva a pracovnej sily.